Mourinyo: “Eng muhimi — uch nufuzli liga g‘olibligi”

Joze Mourinyo Champions Matchday jurnaliga murabbiylikning ayrim sir-asrorlari va Madridda o‘tkazgan davri haqida intervyu berdi:

 Manba: goal.com
U Madriddagi faoliyati haqida shunday deydi: “Garchi, jamoadagi barcha narsa menga yoqqan deya olmasam-da, lekin Angliya, Italiya va Ispaniya ligalarida erishilgan g‘oliblikni o‘ta muhim deb bilaman.”
Mourinyo futbol haqida so‘z yuritarkan, uning taktik barqarorlik davriga yetib kelganini ta’kidladi. Hozirgi davrda yangi taktikalarni ko‘rmayotgani, maydonda hech qanaqa o‘zgarishlar yo‘qligini qo‘shimcha qildi. “Sizning jamoangiz 4-4-2 sxemada o‘ynaydi, boshqa jamoa ham 4-4-2 ko‘rinishida o‘ynashi mumkin, lekin ikkala taktikada ham g‘oya va falsafa butunlay boshqacha bo‘ladi. Bu esa taktik sxemadan ko‘ra muhimroq”, — deb qo‘shimcha qildi u.
Joze Angliyada ekanligidan xursandligini bildirib: “Men hozir o‘zim xohlagan jamoadaman. “Chelsi”dek ajoyib guruhda ishlayotganimdan xursandman. Bu shunchaki ish bo‘lib qolmay, zavq ham beradi. Bu — mening jamoam. Men shu jamoaning ham murabbiyi, ham muxlisiman”, — dedi.
Manba: “Marca” nashri